Solway Firth

Solway Firth je firth (zaliv) koji tvori dio granice između Engleske i Škotske, između Kumbrije (uključujući Solway Plain) i Dumfries and Gallowaya. Prostire se od rta St Bees, južno od Whitehavena u Kumbriji, do Mull of Gallowaya, na zapadnom kraju Dumfries and Gallowaya. Otok Man se nalazi u blizini firtha. Solaway Firth čini dio Irskog mora. Obalu karakteriziraju brežuljci i male planine. Predstavlja uglavnom ruralno područje gdje se stanovništvo bavi ribarstvom i brdskom poljoprivredom, mada se u posljednje vrijeme počeo razvijati i turizam. Također je služila kao lokacija za filmove poput The Wicker Mana (s Edwardom Woodwardom u glavnoj ulozi), koji je snimljen oko Kirkcudbrighta. Solwayska obala (Solway Coast) je 1964. označena kao Područje izuzetne prirodne ljepote. Izgradnja Vjetroelektrane Robin Rigg je počela na obalama Firtha 2007. Povezano Anglo-škotska granica Solway Plain Wildfowl and Wetlands Trust Reference